ddrg/super_eurlex huggingface dataset:
Neuvoston päätös, tehty 20 päivänä helmikuuta 1995, Itävallan, Suomen ja Ruotsin edustavien järjestöjen nimeämisestä laatimaan luettelot ehdokkaista Euroopan hiili- ja teräsyhteisön neuvoa-antavaan komiteaan



Virallinen lehti nro C 049 , 28/02/1995 s. 0002 - 0002



NEUVOSTON PÄÄTÖS, tehty 20 päivänä helmikuuta 1995, Itävallan, Suomen ja Ruotsin edustavien järjestöjen nimeämisestä laatimaan luettelot ehdokkaista Euroopan hiili- ja teräsyhteisön neuvoa-antavaan komiteaan (95/C 49/02) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, ottaa huomioon vuoden 1994 liittymisasiakirjan ja erityisesti sen 25 ja 161 artiklan, sekä katsoo, että on tarpeen nimetä edustavat Itävallan, Suomen ja Ruotsin järjestöt laatimaan luettelot ehdokkaista, joita on kaksi kutakin järjestölle kuuluvaa paikkaa kohti, ON PÄÄTTÄNYT SEURAAVAA: Ainoa artikla 1. Nimetään liitteessä luetellut edustavat Itävallan, Suomen ja Ruotsin tuottajien ja työntekijöiden järjestöt laatimaan ne luettelot ehdokkaista, joiden perusteella nimetään Euroopan hiili- ja teräsyhteisön neuvoa-antavaan komiteaan kyseisessä liiteessä kunkin järjestön kohdalla ilmaistu määrä Itävallan, Suomen ja Ruotsin tuottajia ja työntekijöitä edustavia jäseniä. 2. Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 20 päivänä helmikuuta 1995. Neuvoston puolesta E. ALPHANDERY Puheenjohtaja LIITE >TAULUKON PAIKKA>
EHTY:n neuvoa-antavan komitean päätöslauselma asianmukaisesta teräsmarkkinoiden tarkkailusta



Virallinen lehti nro C 040 , 17/02/1995 s. 0002 - 0002



EHTY:n NEUVOA-ANTAVAN KOMITEAN PÄÄTÖSLAUSELMA asianmukaisesta teräsmarkkinoiden tarkkailusta (95/C 40/02) (ETA:n kannalta merkityksellinen teksti) (annettu yksimielisesti 318:nnessa istunnossa 16 päivänä joulukuuta 1994, yksi jäsen pidättäytyi äänestämästä) EUROOPAN HIILI- JA TERÄSYHTEISÖN NEUVOA- ANTAVA KOMITEA - kiinnittää huomiota komission päätökseen lopettaa vuoden 1993 toisesta vuosineljänneksestä alkaen laaditut neljännesvuosittaiset suuntaviivat, joissa yrityksiä kehotetaan ilmoittamaan komissiolle siitä, millä tavalla "ne aikovat sopeutua yleisiin kullekin niiden tuotevalikoiman tuotteille erikseen ilmoitettuihin tuotannon ja jakelun suuntauksiin yhteisön markkinoilla", - muistuttaa, että 8 päivänä marraskuuta kokoontunut neuvosto päätelmissään "kehotti komissiota seuraamaan edelleen tarkasti tilanteen kehittymistä ja valmistelemaan asianmukaisia toimenpiteitä vallitsevan markkinatilanteen mukaisesti" ja "antamaan neuvostolle säännöllisesti kertomuksia tämän alan kehityksestä sekä toimenpiteistä, joita se (komissio) aikoo toteuttaa", - katsoo, että yleiset puolivuosittaiset terästä koskevan ennuste-ohjelman arviot, jotka perustuvat jalostamattoman teräksen taseeseen, eivät riittävästi selkeytä vallitsevaa markkinatilannetta, - kehottaa komissiota tekemään neljännesvuosittain ennusteita yhteistyössä kaikkien yhteisön teräsmarkkinoilla toimivien osapuolten kanssa, - pyytää, että tämä analyysi - jotta täytettäisiin neuvoston esittämä pyyntö ja jotta siitä olisi todellista hyötyä kaikille markkinoilla aktiivisesti toimiville osapuolille - tehdään neljännesvuosittain ja tuotekohtaisesti.
EHTY:n neuvoa-antavan komitean päätöslauselma riittävien budjettivarojen takaamisesta sosiaalisiin ja työmarkkinapoliittisiin tukitoimenpiteisiin



Virallinen lehti nro C 040 , 17/02/1995 s. 0002 - 0002



EHTY:n NEUVOA-ANTAVAN KOMITEAN PÄÄTÖSLAUSELMA riittävien budjettivarojen takaamisesta sosiaalisiin ja työmarkkinapoliittisiin tukitoimenpiteisiin (95/C 40/03) (ETA:n kannalta merkityksellinen teksti) (annettu yksimielisesti 318:nnessa istunnossa 16 päivänä joulukuuta 1994, yksi jäsen pidättäytyi äänestämästä) EUROOPAN HIILI- JA TERÄSYHTEISÖN NEUVOA- ANTAVA KOMITEA - katsoo, että sosiaalisiin tukitoimenpiteisiin varatut 240 miljoonan ecun budjettivarat eivät riitä, - toteaa, että jäsenvaltioiden jo tähän mennessä jättämät hakemukset vaativat komission tietojen mukaan 185 miljoonaa ecua budjettivaroista, ja siten kaikkia vuonna 1995 toteutettavia toimenpiteitä varten on käytettävissä enää ainoastaan 55 miljoonaa ecua varoja, vaikka myös vuodelle 1995 on odotettavissa huomattavasti lisää työpaikkojen menetyksiä, - muistuttaa, että Euroopan komission ja jäsenvaltioiden yhteisenä tavoitteena on poistaa työttömyys ja että työmarkkinapoliittisia toimenpiteitä on kehitettävä vastaavasti, - katsoo, että aiottu supistus estää teräs- ja kaivosalueiden sosiaalisesti hyväksyttävän uudistamisen, - pyytää komissiota lisäämään budjettivaroja vuodelle 1995 jätettyjen hakemusten mukaisesti ja asettamaan selvän painopisteen koulutukseen, uudelleenkoulutukseen tähtääviin toimenpiteisiin sekä alueellisen liikkuvuuden lisäämiseen samoin kuin kyseisten alueiden nuorisotyöttömyyden poistamiseen tähtääviin toimenpiteisiin.
Neuvoston päätöslauselma, annettu 20 päivänä joulukuuta 1995, geneerisistä lääkkeistä



Virallinen lehti nro C 350 , 30/12/1995 s. 0007 - 0007



NEUVOSTON PÄÄTÖSLAUSELMA, annettu 20 päivänä joulukuuta 1995, geneerisistä lääkkeistä (95/C 350/06) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, sekä katsoo, että terveyden suojelua koskevien vaatimusten liittämisestä osaksi yhteisön politiikkoja 30 päivänä marraskuuta 1995 annetussa neuvoston päätöslauselmassa todetaan, että yhteisön olisi kiinnitettävä erityistä huomiota esitettyjen toimien terveysvaikutuksiin tietyillä aloilla, mukaan luettuna tavaroiden vapaa liikkuvuus, toimien, joiden avulla on tarkoitus parantaa tietämystä ja käsitellä tavaroiden, erityisesti lääkkeiden, vapaan liikkuvuuden vaikutuksia terveyteen, on sisällyttävä yhteisön kokonaisvaltaiseen toimintasuunnitelmaan kansanterveyden alalla, lääkkeiden myyntihintaan ja julkiseen rahoitukseen liittyvät kysymykset kuuluvat jäsenvaltioiden viranomaisten yksinomaiseen toimivaltaan, geneeriset lääkkeet voivat myötävaikuttaa avoimuuden ja kilpailun lisääntymiseen markkinoilla; näihin lääkkeisiin turvautuminen voi parantaa hinnan ja tehokkuuden välistä suhdetta, kuten Euroopan yhteisössä farmasian alan suhteen harjoitettavan teollisuuspolitiikan suuntaviivoista 2 päivänä maaliskuuta 1994 neuvostolle ja Euroopan parlamentille annetussa komission tiedonannossa korostetaan, Maastrichtin sopimuksen jälkeen kansanterveyden suhteen harjoitettavasta politiikasta 19 päivänä marraskuuta 1993 annetussa Euroopan parlamentin päätöslauselmassa pyydetään komissiota tutkimaan, onko mahdollista edistää geneeristen lääkkeiden nykyistä laajempaa käyttöä, geneeristen lääkkeiden yhteinen nimitys voi helpottaa niiden tunnistamista, jäsenvaltioille olisi erittäin hyödyllistä tuntea geneeristen lääkkeiden alan tilanne geneeriset merkkilääkkeet mukaan lukien, KEHOTTAA komissiota kiinteässä yhteistyössä jäsenvaltioiden kanssa ja liitteessä olevia suuntaviivoja noudattaen laatimaan kertomuksen Euroopan unionin maissa ja muissa OECD-maissa, pääasiallisesti Yhdysvalloissa, Kanadassa ja Japanissa geneeristen lääkkeiden suhteen harjoitetusta politiikasta. LIITE Huomioon otettavia seikkoja 1. Yhteenveto olemassa olevista säännöistä, geneeristen lääkkeiden määräämisen ja jakelun edistämiseen tähtäävät toimenpiteet mukaan lukien. 2. Yhteenveto geneeristen lääkkeiden arvioinnin teknisistä vaatimuksista, niiden rekisteröinnin edellytyksistä ja erityissääntelyistä, joilla pyritään helpottamaan luvansaantia näiden lääkkeiden markkinoille saattamiseksi. 3. Erittely geneeristen lääkkeiden ja patentein suojattujen tuotteiden välisten hintaerojen vaikutuksista kansanterveyteen ja geneeristen lääkkeiden osamarkkinoista. 4. Yhteenveto kansainvälisessä kaupassa sovellettavasta lainsäädännöstä.
Neuvoston päätöslauselma, annettu 20 päivänä joulukuuta 1995, lääkemääräysten voimassaolon vastavuoroisesta tunnustamisesta jäsenvaltioissa



Virallinen lehti nro C 350 , 30/12/1995 s. 0005 - 0005



NEUVOSTON PÄÄTÖSLAUSELMA, annettu 20 päivänä joulukuuta 1995, lääkemääräysten voimassaolon vastavuoroisesta tunnustamisesta jäsenvaltioissa (95/C 350/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, sekä katsoo, että terveyden suojelua koskevien vaatimusten liittämisestä osaksi yhteisön politiikkoja 30 päivänä marraskuuta 1995 annetussa neuvoston päätöslauselmassa todetaan, että yhteisön olisi kiinnitettävä erityistä huomiota esitettyjen toimien terveysvaikutuksiin tietyillä aloilla, mukaan luettuna tavaroiden vapaa liikkuvuus, toimien, joiden avulla on tarkoitus parantaa tietämystä ja käsitellä tavaroiden, erityisesti lääkkeiden, vapaan liikkuvuuden vaikutuksia terveyteen, on sisällyttävä yhteisön kokonaisvaltaiseen toimintasuunnitelmaan kansanterveyden alalla, sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palveluiden ja pääomien vapaa liikkuvuus taataan, potilaita, jotka matkustavat jäsenvaltiosta toiseen, voitaisiin käytännössä estää hankkimasta toisen jäsenvaltion laillistetun lääkärin heille määräämiä lääkkeitä, perustamissopimuksen ja lääkäreiden vapaan liikkuvuuden sekä heidän tutkintotodistustensa, todistustensa ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta 5 päivänä huhtikuuta 1993 annetun neuvoston direktiivin 93/16/ETY (1) nojalla kaikki sijoittautumiseen ja palveluiden tarjoamiseen liittyvä kansallisuuteen perustuva syrjintä on kiellettyä lääkärintoimen harjoittamisen alalla, tällä päätöslauselmalla ei rajoiteta määräyksiä, joilla ohjataan lääkkeiden maksamista tai korvaamista kansallisten sosiaaliturvajärjestelmien puitteissa, ja tämä päätöslauselma ei myöskään koske lääkemääräyksiä, jotka liittyvät Yhdistyneiden Kansakuntien kansainvälisissä sopimuksissa huumaus- tai psykotrooppisiksi aineiksi luokittelemiin aineisiin, siinä määrin kuin kyseinen aine kuuluu näiden sopimusten soveltamisalan piiriin, KEHOTTAA komissiota yhteistyössä jäsenvaltioiden kanssa ja toimivaltaisten kansainvälisten järjestöjen tällä alalla suorittaman tutkimustyön huomioon ottaen tarkastelemaan lääkemääräysten vastavuoroisen tunnustamisen nykytilannetta jäsenvaltioissa. Tämän tutkimuksen olisi sisällettävä erittely - käytännössä esiintyvien ongelmien merkityksestä, - mahdollisuuksista lääkemääräysten virheettömään tunnistamiseen apteekissa ja erehdysten poistamiseen lääkkeitä asiakkaalle toimitettaessa, - petostilanteista, jotka ovat seurausta erityisesti lääkemääräyskaavakkeiden väärentämisestä tai varastettujen lääkemääräysten käytöstä. (1) EYVL N:o L 165, 7.7.1993, s. 1
Oikaistaan - Neuvoston suositus, annettu 22 päivänä joulukuuta 1995, neuvottelusta ja yhteistyöstä karkotustoimenpiteiden täytäntöönpanossa



Virallinen lehti nro C 053 , 22/02/1996 s. 0016



/* Tätä julkaisua koskeva oikaisu on julkaistu seuraavalla kielellä tai kielillä: espanja Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Tiettyjen kolmansien maiden tilannetta käsittelevien yhteisten selontekojen levitys ja luottamuksellisuus (neuvoston 20 päivänä kesäkuuta 1994 hyväksymä teksti)



Virallinen lehti nro C 274 , 19/09/1996 s. 0043 - 0043



LIITE III.4 Tiettyjen kolmansien maiden tilannetta käsittelevien yhteisten selontekojen levitys ja luottamuksellisuus (neuvoston 20 päivänä kesäkuuta 1994 hyväksymä teksti) - Yhteiset selonteot, joihin mahdollisesti liittyy CIREAn I osaston työryhmälle (turvapaikka- ja maahanmuuttoasiat) toimittama sisäinen tiedote huomautuksineen, osoitetaan kyseisen työryhmän valtuuskuntien päälliköille, joiden tehtävänä on huolehtia yhteisten selontekojen kansallisesta levityksestä jäljempänä olevissa luetelmakohdissa mainittujen rajoitusten mukaisesti. - Turvapaikka- ja ulkomaalaisasioista vastaavat toimivaltaiset kansalliset viranomaiset saavat käyttää näitä selontekoja osana niitä tietoja, joita niillä on oltava käytössään. - Kansallisten menettelyjen mukaisesti kyseiset selonteot voidaan saattaa riitatapauksissa osapuolten tietoon haettaessa muutosta toimivaltaisten viranomaisten päätökseen turvapaikka- tai ulkomaalaisasiassa.
Kulkuluvan malli turvapaikan hakijan jäsenvaltiosta toiseen tapahtuvaa siirtymistä varten (neuvoston 20 päivänä kesäkuuta 1994 hyväksymä teksti)



Virallinen lehti nro C 274 , 19/09/1996 s. 0042 - 0042



LIITE III.3 Kulkuluvan malli turvapaikan hakijan jäsenvaltiosta toiseen tapahtuvaa siirtymistä varten (neuvoston 20 päivänä kesäkuuta 1994 hyväksymä teksti) >KAAVION ALKU> (JÄSENVALTIO) (TOIMIVALTAINEN VIRANOMAINEN) viitenumero (*) KULKULUPA Annettu Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemiseksi Dublinissa 15 päivänä kesäkuuta 1990 tehdyn yleissopimuksen 11 ja 13 artiklan nojalla. Voimassa yksinomaan .......... (1) sta .......... (2) een siirtymistä varten. Turvapaikan hakijan on ilmoittauduttava .......... (3) ennen .......... (4). Annettu: .ssa SUKUNIMI: . ETUNIMET: . SYNTYMÄPAIKKA JA -AIKA: . KANSALAISUUS: . Myöntämispäivä: . VALOKUVA LEIMA . Toimivaltainen viranomainen: .......... viranomaiset ovat tunnistaneet tämän kulkuluvan haltijan (5) (6). Tämä asiakirja on annettu ainoastaan Dublinin yleissopimuksen 11 ja 13 artiklan nojalla eikä se ole missään tapauksessa rinnastettavissa ulkorajan ylittämiseen oikeuttavaan matka-asiakirjaan tai haltijansa henkilöllisyyden osoittavaan asiakirjaan. (*) Viitenumeron antaa maa, josta siirtyminen tapahtuu.(1) Jäsenvaltio, josta siirtyminen tapahtuu.(2) Jäsenvaltio, johon siirtyminen tapahtuu.(3) Paikka, jossa turvapaikanhakijan on ilmoittauduttava saavuttuaan toiseen jäsenvaltioon.(4) Määräpäivä, johon mennessä turvapaikanhakijan on ilmoittauduttava saavuttuaan toiseen jäsenvaltioon.(5) Viranomaisille esitettyjen matka-asiakirjojen tai henkilöllisyystodistusten perusteella.(6) Turvapaikanhakijan lausunnon tai muiden asiakirjojen kuin matka-asiakirjan tai henkilöllisyystodistuksen perusteella.> KAAVION LOOPU>
Neuvoston suositus, annettu 30 päivänä marraskuuta 1994, matkustusasiakirjan mallin hyväksymisestä kolmansien maiden kansalaisten karkottamista varten



Virallinen lehti nro C 274 , 19/09/1996 s. 0018 - 0019



LIITE II.1 NEUVOSTON SUOSITUS, annettu 30 päivänä marraskuuta 1994, matkustusasiakirjan mallin hyväksymisestä kolmansien maiden kansalaisten karkottamista varten EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.1 artiklan 3 alakohdan c alakohdan, pitää sen torjumista, että kolmansien maiden kansalaiset luvattomasti muuttavat jäsenvaltioiden alueelle taikka luvattomasti oleskelevat tai tekevät työtä siellä, yhteistä etua koskevana asiana, toteaa, että vuoden 1994 työohjelmassa neuvottelut ja yhteistyö karkotustoimenpiteitä toteutettaessa katsotaan ensisijaiseksi toimeksi, tunnustaa, että äskettäin pidetyssä karkotustoimenpiteitä koskeneessa seminaarissa kävi ilmi, että useimmilla jäsenvaltioilla on vaikeuksia sellaisten kolmansien maiden kansalaisten suhteen, joilla ei ole hallussaan matkustusasiakirjaa ja jotka on määrätty karkotettaviksi jäsenvaltion alueelta, ja haluaa tehostaa karkotustoimenpiteiden toteuttamista, SUOSITTELEE, että - kaikkien jäsenvaltioiden on 1 päivästä tammikuuta 1995 lähtien tarvittaessa käytettävä liitteenä olevaa matkakohtaista matkustusasiakirjan mallia sellaisten kolmansien maiden kansalaisten osalta, jotka karkotetaan unionin alueelta, - asiakirja on laadittava karkotusmääräyksen toimeenpanevan jäsenvaltion kielellä, - asiakirja on tarvittaessa käännettävä sekä ranskaksi että englanniksi. >VIITTAUS FILMIIN> >KAAVION ALKU> JÄSENVALTIO . Rekisteröintinumero: Asiakirjan numero: Registration no./No d'enregistrement Doc. no./No doc. Voimassa yhtä matkaa varten seuraavasti: . Valid for one journey/Valable pour un seul voyage Lähtöpaikka: . from/de Määräpaikka: . to/à Sukunimi: . Name/Nom Etunimi: . Given name/Prénom Syntymäaika: . Date of birth/Date de naissance Pituus: . Height/Taille Erityiset tuntomerkit: . Distinguishing marks/Signes particuliers Kansalaisuus: . Nationality/Nationalité VALOKUVA Photo/Photo Osoite kotimaassa (jos tiedossa): . . . Address in home country (if known)/Adresse dans le pays d'origine (si connue) Leima Seal/Stamp Sceau/Cachet Viranomainen: . Issuing authority/Autorité de délivrance Paikka: . Issued at/Lieu de délivrance Päiväys: . Issued on/Date de délivrance Allekirjoitus: . Signature/Signature Huomautuksia/Remarks/Observations: . . . >KAAVION LOOPU>
Kunniakonsulit, joilla on jo valtuudet myöntää viisumeita ja joiden sallitaan väliaikaisesti myöntää yhdenmukaisia viisumeita (neuvoston 20 päivänä kesäkuuta 1994 hyväksyma teksti)



Virallinen lehti nro C 274 , 19/09/1996 s. 0058 - 0058



LIITE IV.3 Kunniakonsulit, joilla on jo valtuudet myöntää viisumeita ja joiden sallitaan väliaikaisesti myöntää yhdenmukaisia viisumeita (neuvoston 20 päivänä kesäkuuta 1994 hyväksymä teksti) Kunniakonsulit eivät saa valtuuksia myöntää yhdenmukaisia viisumeita. Eräät Tanskan ja Alankomaiden kunniakonsulit, joilla jo on nämä valtuudet, voivat kuitenkin väliaikaisesti jatkaa yhdenmukaisten viisumeiden myöntämistä. Tämä koskee seuraavien kaupunkien kunniakonsuleita: a) Tanska: - Malmö (Ruotsi) - Göteborg (Ruotsi) - Stavanger (Norja) b) Alankomaat: - Nassau (Bahamasaaret) - Manama (Bahrain) Edellä a ja b alakohdassa tarkoitetut valtuudet ovat voimassa kolmen vuoden ajan järjestelmän voimaantulosta.
Euroopan tilintarkastustuomioistuimen kertomus Euroopan hiili- ja teräsyhteisön tilinpäätöksestä 31 päivänä joulukuuta 1995



Virallinen lehti nro C 251 , 29/08/1996 s. 0029 - 0029



EUROOPAN TILINTARKASTUSTUOMIOISTUIMEN KERTOMUS Euroopan hiili- ja teräsyhteisön tilinpäätöksestä 31 päivänä joulukuuta 1995 1. Tämä kertomus koskee komission (korkea viranomainen) tilien luotettavuutta Euroopan hiili- ja teräsyhteisön perustamissopimuksen 45 c artiklan mukaisesti. 2. Tilintarkastustuomioistuin on tarkastanut Euroopan hiili- ja teräsyhteisön kirjanpidon ja tilinpäätöksen 31 päivältä joulukuuta 1995 yleisesti hyväksytyn tilintarkastuskäytännön mukaisesti ja tarpeellisessa laajuudessa. 3. Tilintarkastustuomioistuimen käsityksen mukaan oheinen tilinpäätös, joka sisältää taseen 31 päivältä joulukuuta 1995, 31 päivänä joulukuuta 1995 päättyneen varainhoitovuoden tuloslaskelman, erittelyn 31 päivänä joulukuuta 1995 päättyneen varainhoitovuoden tuloksen käytöstä ja tilinpäätöksen liitetiedot 31 päivältä joulukuuta 1995, on laadittu yleisesti hyväksyttyjen kirjanpidon periaatteiden mukaisesti ja antaa oikean kuvan Euroopan hiili- ja teräsyhteisön varoista ja taloudellisesta tilanteesta 31 päivänä joulukuuta 1995 sekä yhteisön toiminnan tuloksesta 31 päivänä joulukuuta 1995 päättyneeltä varainhoitovuodelta. Luxemburgissa 28 päivänä kesäkuuta 1996 Bernhard FRIEDMANN Tilintarkastustuomioistuimen presidentti Armindo de SOUSA RIBEIRO Tilintarkastustuomioistuimen jäsen
NEUVOSTON PÄÄTELMÄT, annettu 15 päivänä heinäkuuta 1996, väestötilannetta koskevista toimista



Virallinen lehti nro C 224 , 01/08/1996 s. 0009 - 0009



NEUVOSTON PÄÄTELMÄT, annettu 15 päivänä heinäkuuta 1996, väestötilannetta koskevista toimista (96/C 224/05) EUROOPAN UNIONIN NEUVOSTO, joka 1) ON KESKUSTELLUT yksityiskohtaisesti Euroopan unionin väestötilannetta (1995) koskevasta komission kertomuksesta; 2) TEKI seuraavat huomiot: a) Väestötilanne on keskipitkän ja pitkän aikavälin tulevaisuudennäkymien tarkastelussa arvokas tekijä, joka auttaa ymmärtämään yhteiskunnan tärkeimpiä kehityssuuntauksia sekä niiden ja taloudellisen kasvun ja yhteiskunnallisen tilanteen keskinäistä dynaamista suhdetta. Väestön ikääntyminen on näiden suuntausten avaintekijöitä. b) Tiettyjen Euroopan unionin tämän alan toimien tulisi täydentää kansallisen tason toimintaa. Näin ollen Euroopan unionissa on aiheellista edistää olemassa olevien rakenteiden puitteissa tieteellistä yhteensovittamista metodologisissa kysymyksissä tulosten vertailukelpoisuuden varmistamiseksi. c) Tämän työn tulokset tarjoavat jäsenvaltioille ja komissiolle lisäulottuvuuden niiden mukauttaessa tiettyjä politiikkoja kukin oman toimivaltansa puitteissa. d) Yhteistä harkintatyötä tulisi tehostaa vaihtamalla tietoja ja mielipiteitä tietyistä aiheista. Yhteisön tutkimushankkeita voitaisiin toteuttaa olemassa olevien rakenteiden puitteissa; 3) KEHOTTAA komissiota jatkamaan työtään budjettivarojensa rajoissa 2 kohdan perusteella.
NEUVOSTON PÄÄTELMÄT, annettu 18 päivänä kesäkuuta 1996, tarttuvasta spongiformisesta enkefalopatiasta (TSE)



Virallinen lehti nro C 194 , 05/07/1996 s. 0001 - 0001



NEUVOSTON PÄÄTELMÄT, annettu 18 päivänä kesäkuuta 1996, tarttuvasta spongiformisesta enkefalopatiasta (TSE) (96/C 194/01) Terveysministereiden neuvosto panee tyytyväisenä merkille, että TSE-tautien (tarttuvat spongiformiset enkefalopatiat) muodostama kansanterveydellinen ongelma on saatettu sen tietoon, jotta se keskustelisi asianmukaisista toimenpiteistä aina ensisijaisena pidettävän kansanterveyden suojelemiseksi. Neuvosto suhtautuu myönteisesti komission yksiköiden toimittamaan valmisteluasiakirjaan ja muistuttaa, että kyseinen asia on jo saatettu terveysministerien käsiteltäväksi Saksan hallituksen vaatimuksesta Kreikan puheenjohtajakautena 30 päivänä maaliskuuta 1994 pidetyssä neuvoston kokouksessa. Ottaen huomioon parhaat käytettävissä olevat tieteelliset aineistot ja pitäen keskeisenä varotoimenpiteiden välttämättömyyttä neuvosto katsoo, että BSE-taudin (naudan spongiformisen enkefalopatian) mahdollisen leviämisvaaran poistamiseksi on toteutettava kaikki tarpeelliset toimenpiteet. Näin ollen neuvosto suosittaa seuraavia toimenpiteitä: - Creutzfeldt-Jakobin taudin syitä ja leviämistä koskevien tieteellisten kokeiden seurantajärjestelmien kehittäminen niin, että kansanterveyden suojelun vaatimat toimenpiteet voitaisiin määritellä riittävän ajoissa - kiireellisenä ja ehdottoman välttämättömänä toimenpiteenä 29 päivänä huhtikuuta 1996 pidetyn maatalousneuvoston päätelmissä tarkoitettu poikkitieteellinen komitea velvoitetaan aloittamaan toimintansa kiireellisesti, jotta se voisi antaa komissiolle tieteellisiä lausuntoja sekä tehdä suosituksia yhteisön toimivaltaan kuuluvissa asioissa, erityisesti TSE:n torjuntaan liittyviä käytännön politiikkaa koskevia ehdotuksia - Creutzfeldt-Jakobin taudin viiden jäsenvaltion käyttöön ottamiin menetelmiin perustuvan epidemiologisen valvonnan ulottaminen kaikkiin jäsenvaltioihin - kaikkien jäsenvaltioiden välisen tautitapausten valvontaan ja diagnosointiin liittyvän kokemusten ja asiantuntemuksen vaihdon edistäminen - TSE:tä sekä Creutzfeldt-Jakobin tautia koskevien täydentävien tutkimusten toteuttaminen. Neuvosto aikoo seurata tilannetta jatkuvasti.